《南川别墅四首 其四》
明代·林光

勒马斜阳渡汉川，风波回首信天缘。身随蜀相躬耕后，心出羲爻未画前。

玉粒香粳添日膳，草茵松榻饱宵眠。儿曹更祝公强健，尽道今年胜旧年。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。